**ФЕДЕРАЛЬ ДӘҮЛӘТ БЕЛЕМ БИРҮ СТАНДАРТЛАРЫНЫҢ ЭШЧӘНЛЕКЛЕ УКЫТУ ЫСУЛЫН КУЛЛАНЫП, РУС ГРУППАСЫНДА УКУЧЫ БАЛАЛАРГА ТАТАР ТЕЛЕН УКЫТУ**

Ә.М Айзатуллова ([5001000725@edu.tatar.ru](mailto:5001000725@edu.tatar.ru)) беренче квалификацион категорияле татар теле һәм әдәбияты укытучысы

*Казан шәһәре Совет районы “8нче гимназия” гомуми белем бирү миниципаль белем учреждениесе (“8 нче номерлы гимназия ” ГББМБУ )*

*Икенче буын Федераль Дәүләт Белем Бирү Стандартлары (ФДББС) замана таләпләренә җавап биреп, яңа иҗади эшләүче, эзләнүче, фикерләү сәләтләрен туплый белүче, мөстәкыйль, һәр яктан белемле шәхес тәрбияләргә ярдәм итә.*

**Беренче буын стандартлары:**

**-** бирелгән мәгълүматны , әзер кагыйдәләрне, алымнарны үзләштерергә;

- класс-дәрес ситемасын ныгытырга;

- укучыларга әзер белем бирергә тиеш булган булса,

**Икенче буын стандартлары** - заманча белем сыйфаты белән тәэмин итүне күз алдында тота.

Укучы бала мәктәпкә килгән вакытта шушы карандаш төсле очланмаган була. Мин шушы стандартларны искә алып, баланың кечкенә генә тормыш тәҗрибәләренә таянып, әкрен генә карандашны очлаган кебек, баланың сәләтләрен төрле ысул – алымнар кулланып, ачарга һәм алга таба үсәргә юнәлеш күрсәтәм. Бу максатка ирешү өчен эшчәнлекле укыту алымын үз эшемнең төп ысулы итеп кулланам.

**Нәрсә соң ул - эшчәнлекле укыту ысулы?**

**Эшчәнлекле укыту методы** - белем алу барышында укучының материалны әзер килеш түгел, ә аны үзе эзләп табуыннан килеп чыккан белемнәренең нәтиҗәсе ул. А. Дистервег фикеренчә, эшчәнлекле укыту методы универсаль була. “Нәкъ менә шуның нәтиҗәсендә, бу укыту ысулын мәктәп - гимназияләрдә генә түгел, югары уку йортларында да кулланырга кирәк”.

**Мин эшчәнлекле укыту методын дәресләремдә куллану өчен үземә перспектив бурычлар куйдым:**  
1. Укучыларга белем алу өчен бөтен шартларны тудырам;

аларда кешеләр белән аралашучанлык һәм мөстәкыйльлелек тәрбиялим.

2. Биреләчәк белемнәрен алу һәм үзләштерүдә үзконтроль булдырам.

3. Төрле интеллектуаль уеннарда , олимпиада, конкурсларда актив катнашуга ирешәм.

4. Предметара бәйләнешне булдырам.

5. Проблемалы укыту методикасын киңрәк кулланам.

6. Мини – проектлар рәвешендәге эшләрне кабул итәм.

Шул бурычларның берничәсенә генә ирешсәм дә, минем дәресем нәтиҗәлерәк һәм истә калучан булачагында шигем юк. Нәтиҗәләр дә сизелерлек: белем бирүнең эчтәлеген тирәнтен үзләштергән укучы:

төрле методлар куллануны автоматикалаштыра,

максатлар куярга өйрәнә,

үз эшчәнлеген планлаштыра,

үз эшчәнлегенә бәя бирә белә,

төркемнәрдә эшли ала.

Карандашлар очланган саен үз төсен ала, үзенчә буйый башлый. Безнең бала шәхесе дә үскән, ачылган саен үзенең юлын таба, югарыга омтыла. Ләкин сак булырга кирәк, кайвакытта карандаш очы сынып киткән кебек, бала да “сынарга” мөмкин. Шуңа күрә ФДББСда әйтелгәнчә, без бала белән янәшә барып, аңа авыр вакытта ярдәм кулы сузарга тиеш. Әгәр андый очрак була калса, карандашны яңадан очлаган кебек, баланы рухландырып, канатландырып, үз-үзенә ышанычын кайтару, безнең, укытучы буларак, бурычыбыз.

Укучылар дәресләрдә үзләренең сәләтләреннән чыгып эш итәләр, уку барышында бирелгән мәсәләләрне чишә белү сәләтләрен тикшерәләр. Бу технология укучылардан үз фикерләрен әйтә белүләрен сорый, ул фикерне дәлилләүләрен һәм нигезләнүләрен таләп итә, логик фикерләү сәләтләрен тәртипкә сала.

Минем дәрестә сөйләмем укучыларныкына караганда аз, бу уку процессын отышлырак итә. Эшчәнлекле укыту ысулының технологияләре дигәч , мин, уку-укыту проблемаларын дөрес кую, аларның чишелешен укытучы дөрес итеп куйган диалогтан чыгып, укучыларның үзләре хәл итүне күз алдында тотам.

Укучылар, минем җитәкчелегемдә, ләкин мөстәкыйль рәвештә, проблемалы сорауларга җавап биреп, үзләренә яңа белемнәр туплыйлар. Мин аларны дөрес фикергә килергә этәрәм, шулай иткәндә укучы үзе эзләп тапкан материалны озаккарак һәм яхшырак истә калдыра. Мин шундый фикергә килдем: “ укучыларның үзләре тапкан белемнәре” укытучы аңлатуын тыңлауга караганда күп фикер сәләтен һәм аны анализлауны таләп итә, һәм шуңа бу белемнәр зур әһәмияткә ия булалар.

Эшчәнлекле укыту методын куллану практик укытуда әлеге ***дидактик*** *принциплар системасын* булдыра. Аның асылында ***эшчәнлеклелек принцибы тора***  - укучының яңа белемнәрне әзер килеш түгел, ә аларны үзләре эзләп табуы һәм уку эшчәнлегенең форма һәм эчтәлеген аңлавы, аларның нормаларын аңлау һәм куллануы, аларны табуда актив катнашуы һәм тормышта кулланышка кертәгә өлеш кертүе.

Бу дидактик принциплар системасы укучыларга мәдәни кыйммәтне мәктәптә генә түгел, алдагы тормышта да кулланырга кирәк икәнлеген аңлата.

Әлеге дидактик система традицион дидактиканы читләтми, ә киресенчә, аны үзләштерүгә яңа юнәлешләр тәгъдим итә. Шул ук вакытта ул белем бирүне һәр укучыга үзенә яраклы итеп сайлау мөмкинлеге бирүче механизм ролен дә үти, алдагы тормышта урынлы һәм нәтиҗәлерәк итеп кулланырга ярдәм итә.

Минем сезнең игьтибарны тагын шул карандашларга юнәлтәсем килә. Һәр карандаш үзенчә рәсем ясый. Берсе калын, икенчесе нечкә, дулкынлы, өзлекле... Бер үк укытучыда укыган балалар да, нәтиҗәне төрлечә бирә.

Ачык, якты карандаш сыман алар да үз юлларын яралар. Кемдер бии, кемдер җырлый, үзләрен төрле бәйгеләрдә сыный.

Мин укучыларым белән янәшә барып, бер адым алда атлыйм. Минем дә нәтиҗәләрем шактый.

* Төрле семинар, конкурс, олимпиадаларда төрле уку елларында катнашуым да, нәтиҗәсез булмады.

ФДББСна нигезләнеп укуның тиешле нәтиҗәләрен дә күрә алам: минем укучыларым дәрестә белемне сыйфатлырак итеп үзләштерә, белем дәрәҗәләре арта, алар тормышка һәряклап әзер шәхес буларак формалашып җитә.

Матур хыял, якты идеалларым

Сиңа бәйле, сөйгән мәктәбем.

Онытылмаслык истәлекләр белән

Тулы минем күңел дәфтәрем.

Олы бәхет - бөтен гомереңне

Яшь буынга бирү, багышлау,

Илең - халкың белән бергә атлау,

Тормыш агышыннан калышмау.

Җиргә лаек итеп уллар, кызлар

Тәрбияләү нинди куаныч,

Укытучы өчен моңардан да

Бармы икән олы юаныч?!

**Кулланылган әдәбият:**

1.Сборник нормативных документовдля образовательных учреждений РФ реализующих программы общего образования. (2004 год, “ Дрофа”)

2. Федеральный государственный образовательный стандарт начального общего образования. ( 2009 год, “Просвещение”)

3. Татар теленнән гомуми белем бирүнең дәүләт стандартлары. ( 2008 нче ел, МОиН РТ )

4. “Мәгариф” журналлары.

5. Интернет чыганаклар.

6. Методическое пособие «Реализация новых образовательных стандартов в начальной школе средствами УМК «Перспектива» ( в помощь учителю). ОАО «Издательство «Просвещение», 2010

7. Л.Г. Петерсон. Деятельностный метод обучения: образовательная система «Школа 2000…» / Построение непрерывной сферы образования. М., 2007.

8. Как перейти к реализации ФГОС второго поколения по образовательная системе «Школа 2000…» / Под. ред. Л.Г. Петерсон. М., 2010.

9. Л.Г. Петерсон, Ю.В. Агапов, М.А. Кубышева, В.А. Петерсон. Система и структура учебной деятельности в контексте современной методологии. М., 2006.